En 80-årig mand er indlagt med kraniebrud og brud på hofte, efter han formegentlig overså et rødt lys i morges.

Omkring klokken ni i morges blev en 80-årig cyklist påkørt i lyskrydset Nyhavnsgade/Karolinelundsvej i Aalborg. En 70-årig billist kom kørende ad Nyhavnsgade, da cyklisten formegentlig overså det røde lys og fortsatte over fra Karolinelundsvej. - Han pådrager sig skader og bliver kørt til Aalborg Universitetshospital, hvorfra vi lige har fået af vide, at han har pådraget sig kraniebrud og brud på hoften, siger vagtchef ved Nordjyllands Politi, Michael Elkjær. Den 80-årige cyklist blev ramt af bilens køler og bilens forrude blev smadret ved kollisionen. Ulykken påvirkede kun morgentrafikken kortvarigt.